Kopenhagen

290pxAn ti-kêr 290pxLec'hiadur Kopenhagen e Danmark55° 43' N - 12° 34' R RiezRannvro Hovedstaden Kod pellgomz  MaerOverborgmester Frank Jensen (sokialour)2009- Gorread• Takad kêrel a-bezh 88 km² 455.61 km² Uhelder 1 m Poblañs hep kontoù doubl• Takad kêrel a-bezh528 208 (2010)1 181 239 Stankter6 002/km²
København ([købm̩ˈhawˀn], e daneg) pe Kopenhagen (hervez an alamaneg) eo kêr-benn ha kêr vrasañ Danmark. Dont a ra anv danek ar gêr eus distummadur ur stumm koshoc’h Købmandshavn a dalveze "porzh ar varc’hadourien", dre ma oa ur porzh-mor lec’hiet brav e digor ar Mor Baltel, war aod reter enez Sjælland. Dont a ra an anv brezhonek eus ar stumm alamanek Kopenhagen, zo tremenet e meur a yezh eus kornôg Europa. E Kopenhagen emañ sez parlamant Danmark ha palez ar roueed. War-dro 1,8 milion a dud zo o chom e kêr ha tro-dro. 

 Istor 
Savet e voe Kopenhagen war-dro ar bloavezh 1000, gant Sweyn I hag e vab Knut ar Bras. Ur gêriadenn vras a besketaerien e voe betek kreiz an , pa zeuas da vezañ perc’hennet gant an eskob Absalon ha pa voe kreñvaet gantañ e 1167. Dre ma oa mat ar porzh e kreskas Kopenhagen evit dont da vezañ ur greizenn genwerzh a bouez. Taget e voe meur a wech gant Kevre an Hansa, dre ma oa c’hoantaet pinvidigezh ar porzh bras gant tud hanternoz Alamagn. E 1658-1659 e voe lakaet seziz war kêr gant Svediz Karl X. E 1801 e voe un emgann er porzh etre morlu Breizh-Veur, renet gant an Amiral Parker, ha morlu Danmark. E 1807 adarre e voe listri Breizh-Veur eno, o vombardañ Kopenhagen evit ma ne gouezhfe ket morlu Danmark etre daouarn Napoleon I. Neuze e voe distrujet ul lodenn vat eus kêr ha kantadoù a dud a voe lazhet. E-pad an Eil brezel bed e voe aloubet Kopenhagen hag ar peurrest eus Danmark gant soudarded alaman, etre miz Ebrel 1940 ha miz Mae 1945.

Abaoe ar bloavezh 2000 eo liammet kêrioù Kopenhagen ha Malmö, e Sveden, gant ur pont-riboul (Pont Øresund), ma c’hell tremen trenioù ha kirri.

 Endro 
E miz Kerzu 2009 e vo aozet un emvod etrevroadel war tommadur an hin gant Aozadur ar Broadoù Unanet.

 Un nebeud tud vrudet genidik eus Kopenhagen 
 Hans Christian Andersen
 Niels Bohr
 Tycho Brahe
 Nikolai Grundtvig
 Ludvig Holberg
 Søren Kierkegaard

 Kêrioù gevellet 
 Pariz, 
 Marsilha, 
 Reykjavik, 
 Nürnberg, 
 Praha, 
 Beijing, 
 New York, 
 Nuuk, 

 Liammoù diavaez 
 Bravat Kopenhagen lec’hienn evit an douristed
 skeudennoù eus Kopenhagen

Rummad:Danmark
Rummad:Kêrioù-penn Europa
Rummad:Kêrioù Danmark
Rummad:Kopenhagen